Diari Oficial de la Generalitat Valenciana


Sumari del DOGV 2014, del 30-04-1993 (1993/827792)

ORDRE de 29 de març de 1993, de la Conselleria de Treball i Afers Socials, per la qual estableix un programa de subvenció destinat a millorar les condicions de treball en les empreses de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/29/(3)/dof/vci/html**

### Dades del document

Número de DOGV
:   2014

Data del DOGV
:   30-04-1993

Secció del DOGV
:   DISPOSICIONS GENERALS

Número del document
:   1993/827792


Data del document
:   29-03-1993

Organisme emissor
:   Conselleria de Treball i Afers Socials

Tipus de document
:   Ordre

Ordre de 29 de març de 1993, de la Conselleria de Treball i Afers Socials, per la qual estableix un programa de subvenció destinat a millorar les condicions de treball en les empreses de la Comunitat Valenciana.  
La Constitució Espanyola estableix en el seu article 40.2 l?obligació dels poders públics de «vetllar per la seguretat i la higiene», deure que es concreta en tres aspectes fonamentals com són el de promulgació de la legislació, el control, la vigilància i la inspecció adequada de les disposicions que emanen dels seus òrgans legislatius, i el de la promoció de la seguretat i la higiene. L'Estatut d'Autonomia per a la Comunitat Valenciana recull, així mateix, aquesta obligació en configurar les matèries dins de les seues competències genèriques.  
En aquesta situació, s'estima que existeix un nombre de sectors que requereixen juntament amb les pràctiques habituals compreses en les tècniques convencionals de seguretat i higiene, altres mesures que es dirigesquen específicament a la millora de les condicions de treball en la nostra comunitat autònoma.  
S'intenta amb això posar en pràctica en certa mesura, el contingut de la comunicació de la Comissió Europea relativa al Tercer Programa d'Acció, en l?àmbit de la seguretat, la higiene i la salut en el floc de treball, en especial pel que fa a les petites i mitjanes empreses (PIMES), ja que és en aquestes generalment on es produeixen els majors índex de sinistralitat i en contraposició presenten menys possibilitats d'inversió, així com un menor nivell de sensibilització dels seus treballadors.  
En aquesta ordre es regulen les normes i els procediments a seguir per a la concessió d'aquestes ajudes.  
Article primer Objecte  
1. Amb aquesta ordre es convoquen subvencions per a la realització de projectes i inversions que tinguen per finalitat la reducció de la sinistralitat laboral i la millora de les condicions laborals, així com per a l?establiment de plans preventius de riscos professionals i de millora de les condicions de treball en els centres de treball de la Comunitat Autònoma Valenciana.  
2. L'import global màxim per a atendre aquestes ajudes serà de noranta milions (15.593.293) de pessetes en el programa 315.10 i en la línia de subvenció 701/000/93.  
Article segon. Naturalesa de les ajudes  
Les ajudes previstes en aquesta ordre tindran la naturalesa de subvencions no reintegrables, i s'hauran de- destinar a sufragar les despeses directament imputables de les activitats objecte d'aquesta, sense que en cap cas es puguen finançar les despeses corrents de les entitats que promoguen el projecte o la inversió.  
Article tercer. Beneficiaris  
3.1 Podran acollir-se a les ajudes regulades en aquesta ordre les entitats següents:  
- Empreses compreses en els sectors d'agricultura i pesca, indústria, construcció i serveis, preferentment les petites i mitjanes empreses.  
- Les societats cooperatives valencianes.  
- Les societats anònimes laborals.  
- Les organitzacions empresarials constituïdes a l?empara de la Llei 19/1977.  
- Les organitzacions sindicals constituïdes d'acord amb la Llei Orgànica de Llibertat Sindical.  
3.2 Aquestes entitats hauran d'estar radicades en la Comunitat Autònoma Valenciana i les ajudes que se'ls reconeguen s'hauran de revertir en centres de treball ubicats en l?àmbit geogràfic de la Comunitat Valenciana.  
3.3 Podrà ser objecte de consideració la petició de subvencions per empreses que hagen efectuat inversions sobre algunes de les matèries recollides en l'article 4.1 d'aquesta ordre posteriorment a l'1 de gener de 1993.  
Article quart. Projectes i inversions subvencionables  
4.1 Els projectes i inversions subvencionables hauran de versar sobre les següents matèries:  
- Disseny i adaptació de sistemes de seguretat en el treball.  
- Control de contaminants de naturalesa química, física i/o biològica dins del centre de treball.  
- Ergonomia del lloc de treball.  
- Senyalització.  
- Implantació de serveis preventivo- laborals.  
- Investigació.  
- Qualsevol altra relacionada amb els objectius pretesos i sempre que, igual que les anteriors, redunden en una millora efectiva de les condicions de treball en el seu concepte més globalitzador.  
4.2 En el cas que la subvenció sol·licitada es dirigesca al finançament de projectes, aquests podran ser redactats per empreses o persones físiques o jurídiques especialitzades en prevenció i control de riscos laborals, que reunesquen suficients garanties.  
El projecte podrà ser substituït en els casos en què la situació ho justifique, per un estudi tècnic detallat, elaborat igualment per empreses o persones físiques o jurídiques especialitzades. En aquest cas, l?estudi tècnic en qüestió haurà d'haver estat aprovat pel gabinet de seguretat i higiene en el treball de la província on està radicat el centre de treball objecte de la petició.  
Article cinquè. Quantia de les ajudes  
Les ajudes podran assolir una quantia màxima del 50% del seu cost total.  
Excepcionalment, a criteri de la Conselleria de Treball i Afers Socials i quan especials circumstàncies apreciades en l'estudi de l'expedient ho justifiquen, la subvenció es podrà ampliar fins al 100% del cost del projecte i/o la inversió. Aquestes ajudes podran incloure l'import total o parcial del projecte o inversió, d'acord amb la seua adequació als objectius perseguits i a les matèries compreses en l'article 4, apartat 1r, d'aquesta ordre.  
En cap cas la subvenció a concedir no serà a 10 milions de pessetes, per a la totalitat dels projectes i inversions presentades per a un mateix centre de treball.  
Article sisè. Presentació de les sol·licituds  
6.1 El termini per a la presentació de sol·licituds serà d'un mes comptador a partir del dia de la publicació en el Diari Oficial de la Generalitat Valenciana.  
6.2 Les sol·licituds de subvenció es formalitzaran segons l'annex I, aniran adreçades als gabinets de seguretat i higiene en el treball de la Comunitat Valenciana, i s'hauran de presentar en triple exemplar en el registre dels serveis territorials de la Conselleria de Treball i Afers Socials o en qualsevol dels llocs establerts en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
6.3 Les sol·licituds hauran d'anar acompanyades, amb caràcter general, de la documentació següent, que igualment es presentarà en tres exemplars:  
a) Memòria descriptiva amb explicitació dels riscos que es pretenen corregir, de les millores de les condicions de treball a introduir, dels objectius que es pretenen assolir.  
b) Avantprojecte, projecte o, si escau, estudi tècnic que incloga memòria tècnica, Plànols i pressupostos.  
c) Termini previst per a l'elaboració del projecte i/o materialització de la inversió que en cap cas no excedirà d'un any.  
d) Qualsevol altra que es considere necessària per a una major concreció del projecte o inversió a realitzar.  
e) Acreditació d'estar al corrent de les obligacions tributàries i de Seguretat Social, d'acord amb el que disposa l'Ordre de 7 de gener de 1991, de la Conselleria d'Economia i Hisenda, sobre justificació del compliment d'obligacions tributàries i amb la Seguretat Social per beneficiaris de subvencions concedides amb càrrec als pressupostos de la Generalitat Valenciana.  
Article setè. Tramitació de les sol·licituds  
7.1 Si de l'examen de la documentació aportada per l'interessat es comprovava l'absència d'algun document necessari per à la tramitació de la sol·licitud, es formularà immediatament requeriment escrit al sol·licitant perquè la complete en el termini de 10 dies a partir de l'endemà de la notificació, amb l'advertiment que, si no ho fa així, perdrà els drets de la seua petició i s'arxivarà sense més tràmit.  
7.2 En el termini de 15 dies naturals a partir de la data de presentació de sol·licituds, o de la reparació, si escau, d'aquestes, les direccions territorials de Treball trametran a la Direcció General de Treball dos exemplars de les sol·licituds i documentació rebudes, acompanyats de l'informe tècnic emès pel gabinet de seguretat i higiene en el treball de la província en qüestió.  
7.3 Juntament a l'informe tècnic indicat, s'emetrà informe de denegació o concessió de l'ajuda econòmica i, si escau, la seua quantia, per part del Director Territorial de Treball corresponent.  
7.4 La Direcció General de Treball procedirà a l'estudi de l'expedient, i podrà demanar, si escau, a l'entitat sol·licitant, la documentació complementària que estime pertinent, que haurà de ser tramesa en el termini màxim de deu dies. En cas contrari, perdrà els drets derivats de la seua petició i s'arxivaran les actuacions.  
Article vuitè. Resolució  
8.1 La concessió o denegació de les subvencions previstes en aquesta ordre és competència del Conseller de Treball i Afers Socials, el qual resoldrà atenent l'adequació de la sol·licitud a aquesta ordre.  
8.2 El termini màxim per dictar la resolució serà de 3 mesos comptadors des de la data en què finalitze el termini de presentació d'instàncies fixat en aquesta ordre. En cas que en l?esmentat termini no es dicte la resolució, s'entendrà que la sol·licitud ha estat desestimada, sense perjudici del deure de l'administració de resoldre totes les sol·licituds que se li formulen.  
8.3 La resolució serà notificada al sol·licitant, indicant-hi la quantia, condicions i forma en què es farà efectiva la subvenció, si s'escau, i els, recursos que procedesquen en la seua contra, així com l?òrgan davant el qual presentar-lo i el termini d'interposició.  
Article novè. Recursos  
9.1 Contra la resolució, expressa o presumpta, del Conseller de Treball i Afers Socials que exhaurirà la via administrativa, s'hi podrà formular recurs contenciós administratiu, després de la comunicació a la conselleria de la intenció d'interposar l'esmentat recurs, i sense perjudici de la possibilitat d'interposar recurs administratiu de revisió quan hi concórrega alguna de les circumstàncies previstes en l'article 118 de la Llei 30/1992, de Règim Jurídic de les Administracions Públiques i del Procediment Administratiu Comú.  
9.2 En qualsevol cas, per a la interposició del recurs administratiu o contenciós administratiu contra la resolució presumpta, caldrà que, amb caràcter previ, l'interessat acredite l'eficàcia de l'acte presumpte d'acord amb el que disposa l'article 44 de la Llei 30/1992.  
Article deu. Obligacions dels beneficiaris  
Són obligacions dels beneficiaris de les subvencions:  
a) Executar el projecte o inversió presentat en el termini fixat en la resolució de concessió.  
b) Sotmetre's a les actuacions de comprovació, seguiment i control de l'aplicació de la subvenció.  
c) Comunicar, a l'autoritat que concedeix la subvenció, l?obtenció de subvencions o ajudes amb la mateixa finalitat procedents de qualssevol administració pública o ens públic o privat.  
d) Facilitar tota la informació que li siga requerida per la conselleria en relació amb el compliment del projecte o inversió subvencionat.  
e) Indicar, si s'escau, qualsevol eventualitat que altere o dificulte el desenvolupament del projecte o inversió presentat, abans de la data de finalització del seu termini d'execució, a fi que, si s'estima de prou entitat, es puga procedir a la modificació tant del contingut del projecte com de la quantia de la subvenció i del termini d'execució del corresponent projecte.  
Article onze. Justificació i lliurament de la subvenció  
11.1 Les transferències corrents o de capital en què es materialitzen les subvencions previstes en aquesta ordre hauran de respectar en el seu lliurament els límits i percentatges previstos en l'article 30 de la Llei de la Generalitat Valenciana 7/1992, de 28 de desembre, de pressupostos per a 1993.  
11.2 En qualsevol cas, el lliurament de qualsevol quantitat de la subvenció concedida requerirà la prèvia comunicació escrita de l?entitat beneficiària a la Direcció General de Treball, del seu compromís de realitzar el projecte o inversió subvencionat.  
11.3 La presentació del projecte definitiu i/o la realització de la inversió total subvencionada haurà de dur-se a cap en el termini màxim que marque la resolució de concessió. Aquesta condició serà indispensable per a la percepció de la quantitat restant de l'ajuda concedida.  
11.4 Així mateix, l'adequació del que s'ha realitzat a allò que indica la resolució de concessió serà certificada pel gabinet de seguretat i higiene en el treball de la província respectiva. Aquesta condició serà imprescindible per procedir al pagament de la resta de la subvenció concedida i, per tant, considerar complert el compromís adquirit per l?entitat subvencionada. En tot cas s'aportaran les factures que justifiquen la despesa realitzada.  
Article dotze. Reintegrament o minoració de la subvenció  
12.1 Escaurà la resolució de la subvenció i, si escau, el reintegrament de les quantitats indegudament percebudes i l'exigència de l'interès de demora des del moment del pagament de la subvenció en els següents casos:  
a) Incompliment de l?obligació d'executar el projecte presentat en el termini concedit, tret de pròrroga expressa atorgada per la Conselleria de Treball i Afers Socials.  
b) Obtenció de la subvenció sense reunir les condicions requerides per a això.  
c) Incompliment dels requisits o condicions imposats als beneficiaris per a la concessió de les ajudes.  
d) Incompliment de la finalitat per a la qual va ser concedida la subvenció.  
12.2 En el cas que, realitzats els projectes o inversions, originaren un cost menor del previst, el Conseller de Treball i Afers « Socials podrà minorar la subvenció en quantia proporcional al menor cost enregistrat.  
12.3 En el cas que algun beneficiari de les subvencions previstes en aquesta ordre percebes altres ajudes econòmiques amb el mateix fi, de manera que en conjunt superaren el cost de l'activitat subvencionada, la Conselleria de Treball i Afers Socials minorarà la subvenció atorgada fins a l?import que calga per que no se sobrepasse la quantia econòmica de l'activitat desenvolupada.  
València, 29 de març de 1993  
El Conseller de Treball i Afers Socials  
MARTIN SEVILLA JIMENEZ  
Veure annex


Còpia Permalink ELI